Pickelhaube

Pickelhaube-a, (alemanez: pickel, "arantza", eta haube, "kapela") kasko militar bat izan zen, XIX. mendean eta XX.aren hasieran Prusiako eta Alemaniako soldaduek, suhiltzaileek eta poliziek erabili zutena. Lehen Mundu Gerran, stahlhelm altzairuzko kaskoak ordeztu zuen Alemaniar Inperioaren armadan.

 Historia 
Frederiko Gilen IV.a erregearen erabakiz, Prusiako infanteria 1842an hasi zen pickelhaube kaskoa erabiltzen. Larru egosi oso lodiz egina, letoizko apaingarriak zituen, eta metalezko punta zorrotza gainaldean.

Pickelhaube-ren erabilera askar hedatu zuen Alemaniako beste estatu batzuetara: Oldenburgek 1849an hartu zuen, Badenek 1870ean, eta Bavariako Erresumak 1887an. XIX. mendearen erditik aitzina, Europako eta Latinoamerikako armada anitz erabiltzen hasi ziren, hala nola, Argentina, Bolivia, Kolonbia, Txile, Ekuador, Mexiko, Portugal, Norvegia eta Venezuelakoa.

Dena den, puntadun kaskoa Alemaniako armadaren bereizgarri bilakatu zen, bai Frantzia-Prusia Gerran (1870–1871), bai Gerra Handiaren hasieran. Marrazteko erraza baitzen, maiz erabili zen alemaniar soldaduak, eta baita Alemaniar Inperioa bera ere, karikaturizatzeko. 

Arranditsua bazen ere, ez zuen burua behar bezala babesten metrailatik. Hori zela-eta, 1916an stahlhelm altzairuzko kaskoak ordeztu zuen Alemaniako armadaren uniformean.

 Erreferentziak 

 Kanpo estekak 

Kategoria:Kasko militarrak
Kategoria:Alemaniako historia militarra
Kategoria:Alemanezko hitzak eta esaldiak